pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยชวนนิติบุคคลผูกพร้อมเพย์ผ่านออนไลน์ พร้อมเปิดชำระภาษีไม่มีค่าธรรมเนียม
วันอังคารที่ 28 เมษายน 2563
กรุงไทยชวนนิติบุคคลผูกพร้อมเพย์ผ่านออนไลน์ พร้อมเปิดชําระภาษีไม่มีค่าธรรมเนียม
กรุงไทยขานรับนโยบายกรมสรรพากร สนับสนุนนิติบุคคลผูกพร้อมเพย์ผ่าน Krungthai Corporate Online เพื่อรับเงินคืนภาษีเข้าบัญชีโดยตรง ไม่ต้องติดต่อหรือยื่นเอกสารที่สาขา สะดวกและรวดเร็ว พร้อมจับมือกรมสรรพากรให้ลูกค้านิติบุคคลสามารถชําระภาษีได้ทุกที่ทุกเวลา
กรุงไทยขานรับนโยบายกรมสรรพากร สนับสนุนนิติบุคคลผูกพร้อมเพย์ผ่าน Krungthai Corporate Online เพื่อรับเงินคืนภาษีเข้าบัญชีโดยตรง ไม่ต้องติดต่อหรือยื่นเอกสารที่สาขา สะดวกและรวดเร็ว พร้อมจับมือกรมสรรพากรให้ลูกค้านิติบุคคลสามารถชําระภาษีได้ทุกที่ทุกเวลา ผ่านช่องทางอิเล็กทรอนิกส์ของธนาคาร โดยไม่มีค่าธรรมเนียม
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามที่กรมสรรพากรมีนโยบายปรับปรุงกระบวนการให้บริการคืนภาษีเงินได้นิติบุคคลผ่านระบบพร้อมเพย์ เพื่อยกระดับการให้บริการรูปแบบดิจิทัล ตั้งแต่ 1 พ.ค.นี้ ธนาคารกรุงไทยจึงได้พัฒนาช่องทางในการสมัครและผูกบัญชีพร้อมเพย์ผ่าน Krungthai Corporate Online เพื่ออํานวยความสะดวกให้กับลูกค้าธุรกิจ โดยมีขั้นตอนการยื่นขอสมัครง่าย สะดวก และรวดเร็ว เพียงมีเลขทะเบียนนิติบุคคล 13 หลักและเลขที่บัญชีเงินฝากธนาคารกรุงไทยเท่านั้น ส่วนธุรกิจที่ยังไม่ได้เปิดใช้บริการ Krungthai Corporate Online สามารถยื่นเอกสารขอดําเนินการได้ที่ธนาคารกรุงไทยทุกสาขา และขอเชิญชวนลูกค้าธุรกิจใช้บริการพร้อมเพย์ในการรับเงินคืนภาษี เพื่อจะได้เงินคืนเข้าบัญชีโดยตรง การทําธุรกรรมทางการเงินจะสะดวกและคล่องตัวมากขึ้น ทั้งการรับ-โอนเงินระหว่างบุคคลกับนิติบุคคล หรือนิติบุคคลกับนิติบุคคล ก็สามารถดําเนินการได้ โดยใช้เลขทะเบียนนิติบุคคล 13 หลัก แทนการใช้เลขที่บัญชีเงินฝากธนาคาร
นอกจากนี้ เพื่อความปลอดภัยของลูกค้าในช่วงสถานการณ์แพร่ระบาดโควิด-19 ธนาคารกรุงไทยจับมือกับกรมสรรพากร อํานวยความสะดวกให้ลูกค้านิติบุคคล สามารถชําระภาษีผ่านช่องทางอิเล็กทรอนิกส์ของธนาคารโดยไม่มีค่าธรรมเนียมการทํารายการ ได้แก่ แอปพลิเคชัน Krungthai NEXT, Krungthai Corporate Online และตู้ ATM/ADM สามารถดําเนินการได้ทุกที่ทุกเวลา โดยไม่ต้องเดินทางมาที่สาขาของธนาคาร
ลูกค้าธุรกิจที่สนใจสมัครใช้บริการพร้อมเพย์นิติบุคคล สอบถามรายละเอียดได้ที่ธนาคารกรุงไทยทุกสาขา หรือติดต่อ Krungthai Corporate Call Center 02 111 9999 และเว็บไซต์ www.krungthai.com
รัฐบาลไทย-ข่าวทำเนียบรัฐบาล-สรรพากรร่วมกับ 20 ธนาคาร ชำระภาษีผ่านช่องทางอิเล็กทรอนิกส์ ฟรี! ค่าธรรมเนียมถึงสิ้นปี 2563
วันจันทร์ที่ 29 มิถุนายน 2563
สรรพากรร่วมกับ 20 ธนาคาร ชําระภาษีผ่านช่องทางอิเล็กทรอนิกส์ ฟรี! ค่าธรรมเนียมถึงสิ้นปี 2563
ตั้งแต่ 1 กรกฎาคม 2563 เป็นต้นไป ผู้ที่ยื่นแบบแสดงรายการทุกประเภทภาษีทางอินเทอร์เน็ต ใช้ช่องทางชําระภาษีผ่านทางอิเล็กทรอนิกส์ กรมสรรพากรจึงร่วมกับ 20 ธนาคารชั้นนํา ยกเว้นค่าธรรมเนียมการโอนเงินจ่ายภาษีผ่านช่องทางอิเล็กทรอนิกส์ถึงวันที่ 31 ธันวาคม 2563
ตั้งแต่ 1 กรกฎาคม 2563 เป็นต้นไป ผู้ที่ยื่นแบบแสดงรายการทุกประเภทภาษีทางอินเทอร์เน็ต ใช้ช่องทางชําระภาษีผ่านทางอิเล็กทรอนิกส์ กรมสรรพากรจึงร่วมกับ 20 ธนาคารชั้นนํา ยกเว้นค่าธรรมเนียมการโอนเงินจ่ายภาษีผ่านช่องทางอิเล็กทรอนิกส์ถึงวันที่ 31 ธันวาคม 2563 จะช่วยเพิ่มความสะดวก ปลอดภัย ลดค่าใช้จ่ายในการเดินทาง และลดความเสี่ยงจากการแพร่ระบาดของโรคติดเชื้อไวรัสโคโรนา 2019 (COVID-19)
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เพื่อเป็นการช่วยเหลือผู้ประกอบการในการลดค่าใช้จ่าย และสนับสนุนให้ผู้ประกอบการยื่นแบบแสดงรายการและชําระภาษีผ่านช่องทางอิเล็กทรอนิกส์ กรมสรรพากรได้ร่วมมือกับ 20 ธนาคารชั้นนํา ยกเว้นการเรียกเก็บค่าธรรมเนียมการโอนเงินเมื่อชําระภาษีอากรทุกประเภทผ่านช่องทางอิเล็กทรอนิกส์ของธนาคารที่เข้าร่วมโครงการ1 เริ่มตั้งแต่บัดนี้จนถึงวันที่ 31 ธันวาคม 2563”
โฆษกกรมสรรพากร กล่าวเพิ่มเติมว่า “การยกเว้นการเรียกเก็บค่าธรรมเนียมในการโอนเงินภาษี ผ่านช่องทางอิเล็กทรอนิกส์ของธนาคารในครั้งนี้ เพื่อส่งเสริมให้ผู้ประกอบการทําธุรกรรมทางการเงินผ่านช่องทางอิเล็กทรอนิกส์มากขึ้น โดยไม่ต้องเดินทาง และเป็นการเว้นระยะห่างทางสังคม (Social Distancing) ช่วยลดความเสี่ยง ในการแพร่ระบาดของโรคติดเชื้อไวรัสโคโรนา 2019 (COVID-19) ซึ่งเป็นส่วนหนึ่งของความตั้งใจที่จะยกระดับ การให้บริการของกรมสรรพากร ในการส่งเสริมให้ผู้ประกอบการและคนไทยทําธุรกรรมภาษีที่บ้าน หรือ TAX from Home”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161 หรือที่สาขาของธนาคารทั้ง 20 แห่ง ที่เข้าร่วมโครงการ
1ธนาคารกรุงเทพ จํากัด(มหาชน) ธนาคารกรุงไทย จํากัด(มหาชน) ธนาคารกรุงศรีอยุธยา จํากัด(มหาชน) ธนาคารกสิกรไทย จํากัด(มหาชน) ธนาคารทหารไทย จํากัด(มหาชน) ธนาคารทิสโก้ จํากัด(มหาชน) ธนาคารไทยพาณิชย์ จํากัด(มหาชน) ธนาคารธนชาต จํากัด(มหาชน) ธนาคารยูโอบี จํากัด (มหาชน) ธนาคารแลนด์ แอนด์ เฮาส์ จํากัด(มหาชน) ธนาคารสแตนดาร์ดชาร์เตอร์ด (ไทย) จํากัด(มหาชน) ธนาคารมิซูโฮ จํากัด ธนาคารซูมิโตโม มิตซุย แบงกิ้ง คอร์ปอเรชั่น ธนาคารออมสิน ธนาคารซิตี้แบงก์ เอ็น.เอ. ธนาคารฮ่องกงและเซี่ยงไฮ้แบงกิ้ง คอร์ปอเรชั่น จํากัด ธนาคารซีไอเอ็มบี ไทย จํากัด(มหาชน) ธนาคารบีเอ็นพี พารีบาส์ สาขากรุงเทพ ธนาคารเพื่อการเกษตรและสหกรณ์การเกษตร และธนาคารเจพีมอร์แกน เชส
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลจะเร่งดำเนินการแก้ปัญหาที่ดินทำกินและพื้นที่ทับซ้อนโดยเร็ว
วันพฤหัสบดีที่ 2 มกราคม 2563
นายกรัฐมนตรีย้ํารัฐบาลจะเร่งดําเนินการแก้ปัญหาที่ดินทํากินและพื้นที่ทับซ้อนโดยเร็ว
พลเอก ประยุทธ์ จันทร์โอชา นายกรัฐมนตรี ย้ํารัฐบาลจะเร่งดําเนินการแก้ปัญหาที่ดินทํากินและพื้นที่ทับซ้อนโดยเร็ว โดยมอบหมายคณะกรรมการนโยบายที่ดินแห่งชาติ (คทช.) ประชุมดูแลเรื่องที่ทํากินและพื้นที่ทับซ้อนต่าง ๆ
วันนี้ (2ม.ค.63) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแถลงแก่สื่อมวลชนโดยกล่าวอวยพรเนื่องในโอกาสปีใหม่ว่า ปีนี้ขอให้เป็นปีแห่งความสําเร็จและความสุขของประชาชนไทยทั้ง 61 ล้านคนโดยรัฐบาลมีหน้าที่ที่จะทําสิ่งต่าง ๆ ให้ดีขึ้นเรื่อย ๆ ในการแก้ไขปัญหาระยะสั้น ระยะปานกลาง และระยะยาว ซึ่งได้มอบนโยบายในการแก้ปัญหาที่สามารถแก้ปัญหาครั้งเดียวจบหรือปัญหาที่ทับซ้อน ต้องเร่งคลี่ เร่งแก้ปัญหาไปพร้อมๆ กัน โดยเฉพาะปัญหาพื้นที่ทํากิน ปัญหาที่ดิน ปัญหาน้ํา ต้องดําเนินการโดยเร็ว ซึ่งมอบหมายให้คณะกรรมการนโยบายที่ดินแห่งชาติ (คทช.)ประชุมดูแลเรื่องที่ทํากินและพื้นที่ทับซ้อนต่าง ๆ และย้ําให้เร่งดําเนินการภายในเดือนนี้เพื่อให้ได้ข้อยุติบางประการโดยเร็ว เพื่อให้ทุกฝ่ายเกิดความสบายใจในการอยู่อาศัย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท. จัดประชุมเชิงปฏิบัติการเพื่อพัฒนาและปรับปรุงกระบวนการทำงาน ด้วยการใช้เทคโนโลยีสำหรับหน่วยงาน
วันพุธที่ 6 มีนาคม 2562
มท. จัดประชุมเชิงปฏิบัติการเพื่อพัฒนาและปรับปรุงกระบวนการทํางาน ด้วยการใช้เทคโนโลยีสําหรับหน่วยงาน
มท. จัดประชุมเชิงปฏิบัติการเพื่อพัฒนาและปรับปรุงกระบวนการทํางาน ด้วยการใช้เทคโนโลยีสําหรับหน่วยงาน
วันนี้ (6 มี.ค. 62) เวลา 09.00 น. ที่ห้องประชุมราชสีห์ ศาลาว่าการกระทรวงมหาดไทย กระทรวงมหาดไทย
นายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมเชิงปฏิบัติการเพื่อพัฒนาและปรับปรุงกระบวนการทํางานด้วยการใช้เทคโนโลยี โดยมี นายพงศ์โพยม วาศภูติ ประธานกรรมการจัดทํายุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ ให้เกียรติเป็นวิทยากรบรรยายเรื่อง “ภาครัฐทันสมัยตามยุทธศาสตร์ชาติ” วิทยากรจากสํานักงานคณะกรรมการพัฒนาระบบราชการ (ก.พ.ร.) เข้าร่วมบรรยายหัวข้อ “แนวคิดการพัฒนาระบบงานโดยใช้ห่วงโซ่คุณค่าเพื่อหาจุดในการพัฒนาระบบงาน” และ “การนําเทคโนโลยีมาใช้ในการบริหารเวลาและบริหารโครงการ” โดยมีข้าราชการในสังกัดสํานักงานปลัดกระทรวงมหาดไทย กรมและรัฐวิสาหกิจ ในสังกัดกระทรวงมหาดไทย และผู้สนใจ จํานวน 30 คนเข้าร่วมการประชุม
รองปลัดกระทรวงมหาดไทย กล่าวถึง การพัฒนาคุณภาพการบริหารจัดการภาครัฐให้ทันสมัยนั้นคือ
การเน้นการปฏิบัติงานที่เกิดความคุ้มค่า มีประสิทธิภาพ ดังนั้นจึงควรปรับปรุงระบบให้สามารถใช้ประโยชน์จากระบบเทคโนโลยีและดิจิทัล เพื่อตอบสนองต่อพฤติกรรมของประชาชน และสามารถให้บริการประชาชนได้อย่างแท้จริง การที่กระทรวงมหาดไทยได้ดําเนินการพัฒนาคุณภาพการบริหารจัดการภาครัฐ (PMQA) จึงควรให้ความสําคัญในสองประเด็นสําคัญ คือ 1) การพัฒนาปรับปรุงกระบวนการทํางาน (re-engineering) และ 2) การใช้ประโยชน์ด้านเทคโนโลยี ซึ่งกระทรวงมหาดไทยได้มีการดําเนินงานมาอย่างต่อเนื่อง อาทิ การนําระบบเทคโนโลยีมาใช้ในงานทะเบียนราษฎร การบริหารงานทรัพยากรบุคคล เป็นต้น ดังนั้นสําหรับเจ้าหน้าที่ผู้ปฏิบัติงานเองจึงต้องมีความรู้ความสามารถ และพร้อมพัฒนาตนเองตลอดเวลาให้มีความรู้เท่าทันต่อเทคโนโลยี และตระหนักเห็นผลกระทบจากสภาวะการเปลี่ยนแปลงที่เกิดจากเทคโนโลยีดิจิทัล (Digital Disruption) พร้อมไปกับการปรับกรอบแนวความคิด (Mindset) สําหรับการทํางานในสภาพแวดล้อมที่มีการเปลี่ยนแปลง ซึ่งจะสามารถพัฒนาและเปลี่ยนแปลงกระบวนการทํางานได้
สําหรับการประชุมเชิงปฏิบัติการดังกล่าว กระทรวงมหาดไทย โดยกลุ่มงานวิจัยและพัฒนา สถาบันดํารงราชานุภาพ ดําเนินการเพื่อพัฒนาและปรับปรุงกระบวนการทํางานด้วยการใช้เทคโนโลยี เพื่อให้ข้าราชการที่มี ความสนใจต้องการนําเทคโนโลยีมาใช้ในการทํางานได้เรียนรู้ ปฏิบัติได้จริง และนําไปประยุกต์ในงานที่เกี่ยวข้องได้ โดยประกอบด้วย 4 กิจกรรม ได้แก่ 1) แนวคิดการพัฒนาระบบงานโดยใช้ห่วงโซ่คุณค่าเพื่อหาจุดในการพัฒนาระบบงาน 2) การนําเอาเทคโนโลยีมาใช้ในการบริหารเวลาและบริหารโครงการ 3) การใช้ Microsoft Excel อย่างมีประสิทธิภาพ 4) ขั้นตอนและวิธีการออกแบบแอปพลิเคชันที่ใช้บนโทรศัพท์มือถือ
รองปลัดกระทรวงมหาดไทย กล่าวเพิ่มเติมว่า การปรับเปลี่ยนการบริหารงานในสภาวะการเปลี่ยนแปลง
ที่เกิดจากเทคโนโลยีดิจิทัล (Digital Disruption) เป็นสิ่งที่ทุกหน่วยงานไม่สามารถหลีกเลี่ยงได้ และประชาชนก็ต้องการการให้บริการที่ตอบสนองต่อการเปลี่ยนแปลง ดังนั้นผู้ปฏิบัติงาน ผู้บริหาร และทุกหน่วยงานในสังกัดกระทรวงมหาดไทย จึงควรมีการบูรณาการทํางาน ปรับตัวไปในรูปแบบ และมาตรฐานแนวทางเดียวกันซึ่งกระทรวงมหาดไทยมีศักยภาพในการประยุกต์ใช้เทคโนโลยีและดิจิทัล เพื่อให้สามารถพัฒนาเป็นองค์กร 4.0 ได้อย่างแท้จริง
รัฐบาลไทย-ข่าวทำเนียบรัฐบาล-ไทยปลื้มบิ๊กเนมระดับโลกพาเหรดร่วม CIBJO Congress 2017 คึกคัก เสริมภาพลักษณ์ประเทศพร้อมขึ้นฮับการค้าอัญมณีเครื่องประดับโลก
วันจันทร์ที่ 6 พฤศจิกายน 2560
ไทยปลื้มบิ๊กเนมระดับโลกพาเหรดร่วม CIBJO Congress 2017 คึกคัก เสริมภาพลักษณ์ประเทศพร้อมขึ้นฮับการค้าอัญมณีเครื่องประดับโลก
ไทยปลื้มเป็นเจ้าภาพจัดประชุมสมาพันธ์เครื่องประดับโลก (CIBJO Congress 2017) เสริมภาพลักษณ์ประเทศขึ้นแท่นศูนย์กลางการค้าอัญมณีและเครื่องประดับโลก ต้อนรับคนในวงการร่วมงานกันอย่างคึกคัก เปิดโอกาสผู้ประกอบการไทยหาพันธมิตรการค้าระดับอินเตอร์
พล.อ.ประยุทธ์ จันทร์โอชา นายกรัฐมนตรี กล่าวในพิธีเปิดการประชุมสมาพันธ์เครื่องประดับโลก (CIBJO Congress 2017) เมื่อวันที่ 6 พฤศจิกายน ว่า รู้สึกภูมิใจที่ประเทศไทยได้รับเกียรติเป็นเจ้าภาพการประชุมครั้งนี้ ซึ่งเป็นประโยชน์ต่ออุตสาหกรรมอัญมณีและเครื่องประดับของไทยและของโลก เนื่องจากจะมีการแลกเปลี่ยนองค์ความรู้และประสบการณ์ เพื่อผลักดันให้อุตสาหกรรมนี้เติบโตอย่างมีเสถียรภาพ และเป็นกลไกหลักในการขับเคลื่อนเศรษฐกิจ โดยในส่วนของประเทศไทย อุตสาหกรรมอัญมณีและเครื่องประดับถือเป็นภาคส่วนสําคัญของเศรษฐกิจการค้าของไทย สร้างงานและรายได้ให้กับผู้ประกอบการตั้งแต่รายเล็กจนถึงรายใหญ่ และแรงงานในอุตสาหกรรมนี้มากกว่า1 ล้านคนทั้งคนคัดพลอย ช่างเจียระไน แรงงานทั่วไป รวมถึงยังสร้างรายได้ให้กับธุรกิจอื่นที่เกี่ยวข้อง
“ประเทศไทยมุ่งมั่นพัฒนาสินค้าเพื่อยกระดับศักยภาพอุตสาหกรรมอัญมณีและเครื่องประดับไทย โดยมุ่งหวังให้ไทยก้าวขึ้นเป็นศูนย์กลางการค้าอัญมณีและเครื่องประดับโลกภายในปี 2564 ซึ่งที่ผ่านมา ภาครัฐได้ดําเนินมาตรการต่างๆ เพื่อส่งเสริมอุตสาหกรรมนี้อย่างต่อเนื่อง อาทิ การยกเว้นอากรขาเข้าสินค้าอัญมณีและเครื่องประดับ การยกระดับคุณภาพและมาตรฐานสินค้า ส่งเสริมให้แสวงหาพันธมิตรด้านแหล่งวัตถุดิบ การยกระดับฝีมือแรงงาน และมาตรการส่งเสริมด้านการตลาดที่เชื่อมโยงกับภาคการท่องเที่ยว และมั่นใจว่ามาตรการเหล่านี้จะช่วยผลักดันให้ประเทศไทยเดินหน้าไปสู่เป้าหมายดังกล่าวได้สําเร็จ” พล.อ.ประยุทธ์ กล่าว
นางอภิรดี ตันตราภรณ์ รัฐมนตรีว่าการกระทรวงพาณิชย์ กล่าวว่า ปีนี้ไทยได้รับเกียรติให้เป็นเจ้าภาพจัดการประชุมสมาพันธ์เครื่องประดับโลกประจําปี 2560 (CIBJO Congress 2017) ในวันที่ 5-7 พฤศจิกายน 2560 ​ณ โรงแรมแชงกรีลา กรุงเทพฯ ซึ่งเป็นงานประชุมประจําปีสําคัญของคนในวงการอัญมณีและเครื่องประดับโลก
มีผู้ประกอบการอัญมณีและเครื่องประดับทั่วโลกเข้าร่วมประชุมมากกว่า 300 คน จาก 42 ประเทศทั่วโลก นอกจากการประชุมหารือนโยบายต่างๆ แล้ว ยังเป็นโอกาสในการสร้างเครือข่ายทางธุรกิจ กระชับความสัมพันธ์ระหว่างกันด้วย ซึ่งผู้ประกอบการไทยสามารถใช้เวทีนี้แสวงหาพันธมิตรทางธุรกิจที่มีศักยภาพได้เป็นอย่างดี โดยมี ผู้แทนจาก กลุ่มบริษัท De beers ผู้นําในธุรกิจการค้าเพชรระดับโลก CEO จากบริษัท Gemfields ผู้นําธุรกิจการค้าพลอยสี, ตัวแทนจาก Vicenzaoro ผู้จัดงานแสดงสินค้าอัญมณีเครื่องประดับและนาฬิกาชั้นนําของโลก รวมทั้งหน่วยงานด้านสิ่งแวดล้อมและสังคมระดับโลก เข้าร่วมงาน เป็นต้น
ปัจจุบัน ประเทศไทยเป็นผู้ผลิตและส่งออกอัญมณีและเครื่องประดับอันดับ 10 ของโลก โดยในปี 2559 ไทยส่งออกสินค้าอัญมณีและเครื่องประดับ (รวมทองคํา) มูลค่ารวม14,246.83 ล้านเหรียญสหรัฐ (501,107.38 ล้านบาท) หรือคิดเป็นสัดส่วน 3.49% ของ GDP ประเทศ ขณะที่ช่วง 9 เดือนแรกของปี 2560 (ม.ค.-ก.ย.) สินค้าอัญมณีและเครื่องประดับเป็นสินค้าส่งออกสําคัญอันดับ 3 ของประเทศไทย มีมูลค่าส่งออกรวมกว่า 10,662.58 ล้านเหรียญสหรัฐ (364,020.73 ล้านบาท)
รัฐบาลไทย-ข่าวทำเนียบรัฐบาล-สรรพสามิตเปลี่ยนวิธีแจกแอลกอฮอล์ล้างมือ โดยมอบผ่านหน่วยงานทางการแพทย์และสาธารณสุขสู้ภัย Covid-19
วันศุกร์ที่ 20 มีนาคม 2563
สรรพสามิตเปลี่ยนวิธีแจกแอลกอฮอล์ล้างมือ โดยมอบผ่านหน่วยงานทางการแพทย์และสาธารณสุขสู้ภัย Covid-19
รมสรรพสามิตจะนําแอลกอฮอล์ล้างมือทั้งหมด จํานวนรวมกว่า 300,000 ลิตร มอบผ่านไปยังหน่วยงานทางการแพทย์และสาธารณสุข เพื่อนําไปใช้ประโยชน์ด้านการแพทย์และสาธารณสุข ซึ่งเป็นหน่วยงานที่มีความต้องการใช้ผลิตภัณฑ์ทําความสะอาดมือที่มีแอลกอฮอล์เป็นส่วนประกอบ
นายพชร อนันตศิลป์ อธิบดีกรมสรรพสามิต เปิดเผยว่าคณะรัฐมนตรี มีมติเมื่อวันที่ 17 มีนาคม 2563 แจ้งการยกระดับมาตรการป้องกันเพื่อลดโอกาสการแพร่ระบาดของโรค Covid-19 ในสถานที่ต่าง ๆ ที่มีความเสี่ยงสูง โดยขอให้งดการจัดกิจกรรมรวมคนจํานวนมากที่มีความเสี่ยงสูงต่อการติดเชื้อไวรัสโคโรนาสายพันธุ์ใหม่ (Covid-19) กรมสรรพสามิตได้ตระหนักถึงความสําคัญตามมาตรการและความเสี่ยงดังกล่าว จึงขอเปลี่ยนวิธีการแจกแอลกอฮอล์ล้างมือตามโครงการกระทรวงการคลังร่วมใจสู้ภัย Covid-19 ที่จะแจกจ่ายให้แก่ประชาชนในวันที่ 27 มีนาคม 2563 ที่จะถึงนี้ โดยกรมสรรพสามิตจะนําแอลกอฮอล์ล้างมือทั้งหมด จํานวนรวมกว่า 300,000 ลิตร มอบผ่านไปยังหน่วยงานทางการแพทย์และสาธารณสุข เพื่อนําไปใช้ประโยชน์ด้านการแพทย์และสาธารณสุข ซึ่งเป็นหน่วยงานที่มีความต้องการใช้ผลิตภัณฑ์ทําความสะอาดมือที่มีแอลกอฮอล์เป็นส่วนประกอบเพิ่มสูงขึ้น รวมถึง มอบให้หน่วยงานภาครัฐที่มีความประสงค์นําไปใช้หรือแจกจ่ายให้แก่ประชาชนที่มีความต้องการและมีความจําเป็นต่อไป ทั้งนี้ ได้มอบหมายให้สํานักงานสรรพสามิตภาคและสํานักงานสรรพสามิตพื้นที่ประสานงานไปยังหน่วยงานทางการแพทย์และสาธารณสุข และหน่วยงานต่าง ๆ เพื่อส่งมอบแอลกอฮอล์ล้างมือดังกล่าวแล้ว
ภายใต้โครงการกระทรวงการคลังร่วมใจสู้ภัย Covid-19 กรมสรรพสามิตมีความห่วงใยและให้ความสําคัญในความปลอดภัยต่อสุขภาพอนามัยของประชาชนเป็นอย่างยิ่ง ในสถานการณ์การแพร่ระบาดของโรค Covid-19 โดยขอความร่วมมือประชาชนร่วมเป็นส่วนหนึ่งในการป้องกันการแพร่ระบาดของโรค Covid-19 เพื่อให้สามารถก้าวผ่านภาวะวิกฤตนี้ไปได้
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 0 2241 4778
รัฐบาลไทย-ข่าวทำเนียบรัฐบาล-ศธ.เปิดโครงการ “อาชีวะอาสา” เทศกาลปีใหม่ 2562 ตั้งศูนย์บริการประชาชน 255 ศูนย์ทั่วประเทศ
วันศุกร์ที่ 28 ธันวาคม 2561
ศธ.เปิดโครงการ “อาชีวะอาสา” เทศกาลปีใหม่ 2562 ตั้งศูนย์บริการประชาชน 255 ศูนย์ทั่วประเทศ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดโครงการ “อาชีวะอาสา” ปล่อยคาราวานตั้งศูนย์บนถนนสายหลัก-สายรอง ให้บริการประชาชนระหว่างการเดินทางในช่วงเทศกาลปีใหม่ 26 ธันวาคม 2561 – 2 มกราคม 2562
วันนี้ (26 ธันวาคม 2561) พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดโครงการ “อาชีวะอาสา” ปล่อยคาราวานตั้งศูนย์บนถนนสายหลัก-สายรองให้บริการประชาชนระหว่างการเดินทางในช่วงเทศกาลปีใหม่ 26 ธันวาคม 2561 – 2 มกราคม 2562 พร้อมส่งมอบความสุขเป็นของขวัญปีใหม่ ด้วยกิจกรรมอาชีวะสร้างความสุข สู่ชายแดนใต้ ณ วิทยาลัยเทคนิคปัตตานี จังหวัดปัตตานี
พล.อ.สุรเชษฐ์ ชัยวงศ์กล่าวว่า ด้วยนโยบายของรัฐบาล ที่จะมอบความสุขเป็นของขวัญปีใหม่ให้กับประชาชน กระทรวงศึกษาธิการได้มอบหมายให้สํานักงานคณะกรรมการการอาชีวศึกษา (สอศ.)ดําเนินโครงการอาชีวะอาสา จัดตั้งศูนย์อาชีวะอาสา เทศกาลปีใหม่ 2562จํานวน 255 ศูนย์บริการ ตามเส้นทางถนนสายหลักและถนนสายรองทั่วประเทศเพื่ออํานวยความสะดวกให้กับประชาชนในการบริการตรวจสอบสภาพและซ่อมรถ และบริการด้านอื่น ๆ อาทิ น้ําดื่ม ผ้าเย็น ข้อมูลด้านการท่องเที่ยว ที่พัก
ทั้งนี้ เพื่อส่งเสริมให้นักเรียน นักศึกษานําความรู้ที่ได้จากการศึกษามาบูรณาการกับสถานการณ์จริงเพื่อปลูกฝังให้นักเรียน นักศึกษา มีจิตอาสา รู้จักใช้เวลาว่างให้เป็นประโยชน์โดยจะมีคณะครู นักเรียน นักศึกษา จากสถานศึกษาทั่วประเทศ ออกให้บริการ 20,000 คนซึ่งกิจกรรมดังกล่าวได้ดําเนินการมาอย่างต่อเนื่องในปีนี้เข้าสู่ปีที่ 17 โดยจะเริ่มให้บริการตั้งแต่วันที่ 26 ธันวาคม 2561 ถึงวันที่ 2 มกราคม 2562
นอกจากนี้ สอศ.ได้ดําเนินการจัดงานอาชีวะสร้างความสุข สู่ชายแดนใต้ ในวันที่ 26 ธันวาคม 2561 ณ วิทยาลัยเทคนิคปัตตานี โดยจัดโซนพื้นที่เป็นเมือง 3 เมือง ดังนี้
1. เมืองสร้างการรับรู้ประกอบด้วยนิทรรศการจัดการอาชีวศึกษาในจังหวัดชายแดนใต้ ตลาดนัดแรงงานโดยรับสมัครงานด้วยระบบ Big Data นิทรรศการศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษชายแดนใต้ (SEC) การแนะแนวการศึกษาต่อสายอาชีพ นิทรรศการการศึกษาเชื่อมโยง และครูพิเศษอาชีวศึกษาอุตสาหกรรม 4.0 รวม 6 กิจกรรม
2. เมืองเทคโนโลยี นวัตกรรม สิ่งประดิษฐ์ และหุ่นยนต์ประกอบด้วยการแสดงผลงานนวัตกรรมสิ่งประดิษฐ์อาชีวศึกษา ที่ได้รับรางวัลระดับนานาชาติ และผลงานของนักเรียน นักศึกษาชายแดนใต้ที่ส่งผลต่อวิถีชีวิต การประกอบอาชีพของประชาชนชายแดน
3. เมืองสร้างสุขประกอบด้วยกิจกรรมฝึกอาชีพระยะสั้น จากกลุ่มอาชีพบริการศูนย์ซ่อมสร้างเพื่อชุมชน FixIt Center ผลิตภัณฑ์อาชีวศึกษา และผลิตภัณฑ์ชุมชน ผ้าพื้นเมืองภาคใต้ เป็นต้น และจัดให้มีการมอบทุนการศึกษา 20 ทุน และมอบของขวัญที่ระลึกแก่ผู้เข้าร่วมชมงาน อาทิ พันธุ์ปลาสวยงามจากวิทยาลัยประมง ติณสูลานนท์ ไข่ไก่สด มะพร้าวน้ําหอม ฯลฯ จากสถาบันอาชีวศึกษาเกษตรภาคใต้
Writtenbyสอศ.
Photo Creditพงศ์สัณห์ อุ่นอก
Rewriter
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีพบปะชุมชนไทยในสหราชอาณาจักร
วันศุกร์ที่ 22 มิถุนายน 2561
นายกรัฐมนตรีพบปะชุมชนไทยในสหราชอาณาจักร
วันนี้ (วันพฤหัสบดีที่ 21 มิถุนายน 2561) เวลา 16.00 น. (เวลาท้องถิ่นของกรุงลอนดอน) นายกรัฐมนตรีพบปะชุมชนชาวไทย ในสหราชอาณาจักร
นายกรัฐมนตรีกล่าวยินดีที่ได้พบว่าชุมชนไทยในสหราชอาณาจักรซึ่งเป็นชุมชนใหญ่ และรวมตัวกันเพื่อทํากิจกรรมต่างๆ พร้อมทั้ง ชื่นชมที่คนไทยที่นี่แม้จะอาศัยห่างไกลจากประเทศไทยแต่มีสายใยความผูกพันต่อกัน
การเดินทางเยือนสหราชอาณาจักรครั้งนี้เป็นการเดินทางตามแผนการทางยุทธศาสตร์ เพราะอังกฤษเป็นประเทศสําคัญ ได้รับการยอมรับจากนานาชาติ มีความมั่นคงทางเศรษฐกิจ มีเสถียรภาพที่ดี ซึ่งมีผลการเยือนของนายกรัฐมนตรีจนตอนนี้มีผลสําเร็จที่ดี เป็นประโยชน์ต่อประเทศชาติ ได้พบหารือกับ นางเทรีซา เมย์ นายกรัฐมนตรีสหราชอาณาจักร ได้พบผู้บริหารรายใหญ่หลายรายด้วยกัน และเป็นประโยชน์ต่อการส่งเสริมการลงทุนประเทศไทย โดยในการสัมมนาเมื่อเช้า มีนักธุรกิจสหราชอาณาจักรเข้าร่วมกว่า 100 ราย ได้เยี่ยมชมสํานักงานบริษัท Pearson ซึ่งกําลังจะเข้าไปลงทุนด้านการพัฒนาระบบการสอนอาชีวศึกษาในประเทศไทย ตลอดจนได้พบ ประธานสภาขุนนางสหราชอาณาจักร The Right Honourable the Lord Fowler เป็นโอกาสในการแลกเปลี่ยนมุมมองนิติบัญญัติระหว่างกัน
นายกรัฐมนตรีกล่าวว่า เป้าหมายสําคัญในการเดินทางครั้งนี้ เพื่อสร้างความเชื่อมั่น เปิดตลาดการค้าระหว่างกันให้มากขึ้น ส่งเสริมการลงทุนของอังกฤษในประเทศไทย ทั้งนี้การดําเนินนโยบายทั้งหมดนี้ ก็เพื่อพัฒนาคุณภาพชีวิตของคนไทย โดยนายกรัฐมนตรีเล่าว่า ได้สั่งการให้เอกอัครราชทูตไทยทั่วโลก ทําหน้าที่ศูนย์ดํารงธรรม รับเรื่องร้องเรียนจากผู้เดือดร้อน ช่วยเหลือผู้เดือดร้อนคนไทย และศูนย์ดํารงธรรมของไทย รับเรื่องราวร้องทุกข์จากประชาชนมาทั้งสิ้น กว่า 2 ล้านเรื่อง และนายกรัฐมนตรีได้ดําเนินการแก้ไขแล้วกว่าร้อยละ 90
ซึ่งในโอกาสนี้ นายกรัฐมนตรีได้แจ้งถึงพัฒนาการทางการเมืองของไทย เพื่อให้ชุมชนไทยในสหราชอาณาจักรทราบด้วย และนายกรัฐมนตรีได้อวยพรให้คนไทยในอังกฤษ ประสบความสําเร็จมีกําลังกายกําลังใจทําสิ่งที่ดีเพื่อชาติต่อไป
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศอิหร่านเข้าเยี่ยมคารวะรัฐมนตรีประจำสำนักนายกรัฐมนตรี
วันอังคารที่ 1 พฤศจิกายน 2559
รัฐมนตรีช่วยว่าการกระทรวงการต่างประเทศอิหร่านเข้าเยี่ยมคารวะรัฐมนตรีประจําสํานักนายกรัฐมนตรี
วันนี้(3 ต.ค. 2559) เวลา 14.00 น. นายอิบราฮิม ราฮิมปูร์(Mr. Ibrahim Rahimpour) รัฐมนตรีช่วยว่าการกระทรวงการต่างประเทศสาธารณรัฐอิสลามอิหร่าน เข้าเยี่ยมคารวะหม่อมหลวงปนัดดา ดิศกุล รัฐมนตรีประจําสํานักนายกรัฐมนตรี สรุปสาระสําคัญดังนี้
รัฐมนตรีประจําสํานักนายกรัฐมนตรีและรัฐมนตรีช่วยฯ ต่างแสดงความยินดีที่ได้พบปะกันในวันนี้ พร้อมยินดีที่ไทยและอิหร่านมีประวัติศาสตร์ความสัมพันธ์มายาวนานมากกว่า 400 ปี และภายหลังการยกเลิกการคว่ําบาตรโครงการนิวเคลียร์ของอิหร่าน ความสัมพันธ์ของทั้งสองประเทศก็มีพัฒนาการอย่างต่อเนื่อง ทางด้านรัฐมนตรีประจําสํานักนายกรัฐมนตรี รู้สึกยินดีที่ทราบว่าประธานาธิบดีอิหร่านจะเยือนไทยอย่างเป็นทางการ (official state visit) ในวันที่ 9 ต.ค. และเข้าร่วมการประชุม ACD Summit ครั้งที่ 2 ระหว่างวันที่ 8-10 ต.ค. 2559 นี้ รัฐมนตรีประจําสํานักนายกรัฐมนตรีกล่าวยืนยันว่า รัฐบาลไทยได้เตรียมการต้อนรับประธานาธิบดีอิหร่านไว้อย่างสมเกียรติ ทางด้านรัฐมนตรีช่วยฯหวังว่า การเยือนไทยของประธานาธิบดีอิหร่านครั้งนี้ ซึ่งเป็นการเยือนระดับประธานาธิบดีครั้งแรกในประวัติศาสตร์ความสัมพันธ์ไทย-อิหร่านนั้น จะเป็นการปูทางไปสู่มิติใหม่ของความสัมพันธ์ของทั้งสองประเทศ
รัฐบาลไทย-ข่าวทำเนียบรัฐบาล-นายกฯ ยินดีไทยติดอันดับ 4 ว่างงานน้อยที่สุดในโลก ย้ำรัฐบาลส่งเสริมการมีงานทำอย่างจริงจัง พร้อมอธิษฐานให้เด็กติดถ้ำ 13 ชีวิต และเจ้าหน้าที่แคล้วคลาดปลอดภัย
วันพุธที่ 27 มิถุนายน 2561
นายกฯ ยินดีไทยติดอันดับ 4 ว่างงานน้อยที่สุดในโลก ย้ํารัฐบาลส่งเสริมการมีงานทําอย่างจริงจัง พร้อมอธิษฐานให้เด็กติดถ้ํา 13 ชีวิต และเจ้าหน้าที่แคล้วคลาดปลอดภัย
นายกฯ ยินดีไทยติดอันดับ 4 ว่างงานน้อยที่สุดในโลก ย้ํารัฐบาลส่งเสริมการมีงานทําอย่างจริงจัง พร้อมอธิษฐานให้เด็กติดถ้ํา 13 ชีวิต และเจ้าหน้าที่แคล้วคลาดปลอดภัย
วันนี้ (27 มิ.ย. 61) พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบข้อมูลจากเว็บไซต์ Trading Economics.com และ Index mundi.com ซึ่งได้นําเสนออัตราการว่างงานของ 215 ประเทศทั่วโลก และปรากฏว่าประเทศไทยมีอัตราการว่างงานน้อยที่สุดเป็นอันดับที่ 4 ของโลก โดยมีอัตราการว่างงานเพียงร้อยละ 1.2 จากจํานวนประชากรทั้งหมดราว 66.2 ล้านคน
“นายกฯ เน้นย้ําว่ารัฐบาลพยายามควบคุมอัตราการว่างงานให้อยู่ในระดับที่เหมาะสม และส่งเสริมให้คนไทยมีงานทํา เข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว เช่น จัดตั้งศูนย์บริการจัดหางานเพื่อคนไทยทั่วประเทศ จัดกิจกรรมนัดพบแรงงาน จ้างงานผู้สูงอายุ คนพิการ และนักศึกษา บริการแนะแนวอาชีพ จัดตั้งกองทุนเพื่อผู้รับงานไปทําที่บ้าน และบริการจัดหางานบนมือถือผ่าน Smart Job Application เป็นต้น จึงถือเป็นข่าวดี ๆ อีกครั้ง”
อย่างไรก็ตาม นายกรัฐมนตรีได้กําชับให้กระทรวงแรงงานบูรณาการร่วมกับทุกฝ่าย เพื่อแก้ปัญหาการว่างงานโดยเฉพาะผู้ที่จบปริญญาตรีให้มีงานทําโดยเร็วด้วย
นอกจากนี้ นายกรัฐมนตรียังได้ฝากแสดงความห่วงใยไปยังเยาวชนและโค้ชทีมฟุตบอล 13 คน ที่พลัดหลงในถ้ําหลวง จ.เชียงราย ตลอดจนครอบครัวของทุกคนอีกครั้งหนึ่งด้วย โดยได้อธิษฐานขอพระบารมีอันแผ่ไพศาลของสมเด็จพระเจ้าอยู่หัว และพรอันประเสริฐของสมเด็จพระสังฆราชจงดลบันดาลให้ทุกคนและเจ้าหน้าที่ทุกนายแคล้วคลาดปลอดภัย และประสบความสําเร็จในภารกิจทุกประการ
..............................
สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือด้านดิจิทัล กับ รมว.กระทรวงการค้าต่างประเทศ แห่งสหราชอาณาจักร
วันพฤหัสบดีที่ 5 เมษายน 2561
รมว.ดิจิทัลฯ หารือความร่วมมือด้านดิจิทัล กับ รมว.กระทรวงการค้าต่างประเทศ แห่งสหราชอาณาจักร
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ H.E. Mr. Liam Fox รัฐมนตรีว่าการกระทรวงการค้าต่างประเทศแห่งสหราชอาณาจักร พร้อมด้วย Ms. Margaret Tongue อุปทูตจากสถานเอกอัครราชทูตสหราชอาณาจักรประจําประเทศไทย และผู้แทนจากฝ่ายสหราชอาณาจักรที่เกี่ยวข้องในโอกาสการเข้าเยี่ยมคารวะ พร้อมทั้งได้หารือร่วมกันโดยทั้งสองฝ่ายเห็นควรผลักดันให้เกิดความร่วมมือในด้านการพัฒนาทรัพยากรมนุษย์ด้านดิจิทัล และความปลอดภัยด้านไซเบอร์เป็นโครงการเริ่มต้น สําหรับด้านวิชาการจะมีการส่งเสริมให้มหาวิทยาลัยของสหราชอาณาจักรที่มีศักยภาพในสาขาที่เป็นที่ต้องการของไทยเข้ามาสร้างความร่วมมือในโครงการพัฒนาระเบียงเศรษฐกิจพิเศษภาคตะวันออก (EEC) เพื่อสนับสนุนการวิจัยและพัฒนานวัตกรรมของเอกชน รวมทั้งสร้างบุคลากรที่มีทักษะสอดคล้องกับความต้องการของภาคเอกชน ในส่วนของความปลอดภัยด้านไซเบอร์ จะมีการผลักดันให้หน่วยงานภาครัฐและเอกชนของสหราชอาณาจักร เข้ามามีส่วนร่วมในศูนย์ ASEAN-Japan Capacity Building Center ซึ่งประเทศไทยได้รับการคัดเลือกจากอาเซียนให้จัดตั้งศูนย์ดังกล่าวเพื่อพัฒนาบุคลากรด้านความปลอดภัยไซเบอร์ของอาเซียน ทั้งนี้ จะมีการจัดทําบันทึกความเข้าใจว่าด้วยความร่วมมือด้านดิจิทัลระหว่างไทยและ สหราชอาณาจักร เพื่อเป็นกรอบความร่วมมือที่เป็นรูปธรรมระหว่างสองประเทศต่อไป เมื่อวันที่ 4 เมษายน 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ แกรนด์ พระรามเก้า ถนนพระราม 9 เขตห้วยขวาง กรุงเทพฯ
**********************